ИНСТРУКЦИЯ ЗА ДОМАШНИТЕ

*курс Увод в програмирането*

*за специалности Информатика, Компютърни науки и Софтуерно инженерство*

*зимен семестър 2016/2017 г.*

Настоящата инструкция съдържа изисквания, насоки и информация за домашните, които са задължителен компонент от текущия контрол в курса Увод в програмирането

**1. Компилация.** Предадените от вас решения трябва да могат да се компилират успешно на Visual C++ или GCC.

**2. Формат и име на файловете.** Решението на всяка от задачите трябва да бъде в точно един .cpp файл (за всяка задача трябва да има отделен файл). Кодировката на файла трябва да бъде ASCII. Името на файла трябва да бъде в следния формат:

fnXXXXX\_probN\_CC.cpp

Където:

* XXXXX е вашият факултетен номер
* N е номерът на задачата
* CC указва кой компилатор сте използвали. Може да бъде “gcc” за GCC или “vc” за Visual C++.

Например ако факултетният ви номер е 12345, използвали сте Visual C++ и предавате задача 3, името на файла трябва да бъде:

fn12345\_prob3\_vc.cpp

**3. Съдържание на файловете.** Файловете, които предавате трябва да са оформени съгласно добрите практики за оформяне на кода. Те може да съдържат само стандартните символи с кодове от 0-127 (не се разрешава използване на кирилица, например в стринговете или коментарите!). Първото нещо във всеки от файловете, които предавате, трябва да бъде коментарен блок, който носи информация за съдържанието на файла. Този коментар трябва да изглежда точно така, както е показано по-долу, като в него попълните своите лични данни. За улеснение, просто копирайте дадения по-долу блок и попълнете в него нужната информация. Обърнете внимание, че на първия ред след наклонената черта има две звезди и че във файловете не може да се съдържат символи на кирилица.

/\*\*

\*

\* Solution to homework task

\* Introduction to programming course

\* Faculty of Mathematics and Informatics of Sofia University

\* Winter semester 2016/2017

\*

\* @author <вашето име>

\* @idnumber <вашият факултетен номер>

\* @task <номер на задача>

\* @compiler <използван компилатор - GCC или VC>

\*

\*/

Например един попълнен блок за студент с име Иван Иванов, ф.н. 12345, който предава задача 2, компилирана с GCC, трябва да изглежда така:

/\*\*

\*

\* Solution to homework task

\* Introduction to programming course

\* Faculty of Mathematics and Informatics of Sofia University

\* Winter semester 2016/2017

\*

\* @author Ivan Ivanov

\* @idnumber 12345

\* @task 2

\* @compiler GCC

\*

\*/

**4. Поведение на програмите.** За всяка от домашните работи е зададено какъв формат данни трябва да приема и в какъв формат трябва да извежда резултатите от работата си. За да се зачете решението ви, трябва да спазите точно тази спецификация. Ако я нарушите и автоматичните тестове върху вашето решение са неуспешни, ще получите нула точки за съответната задача.